wickkiey/tamil-wikipedia-chunked huggingface dataset:
# புரூணையின் வெளிநாட்டு உறவுகள்

**புரூணையின் வெளிநாட்டு உறவுகள்** *(Foreign relations of Brunei)* புரூணை முழுச்சுதந்திரம் பெற்ற ஒரு வாரத்தில் இருந்தே தொடங்குகிறது. 1984 ஆம் ஆண்டு சனவரி 7 இல் புரூணை தென்கிழக்காசிய நாடுகளின் கூட்டமைப்பு என்ற அமைப்பில், வெளிநாட்டு உறவுகளுக்கு முன்னுரிமை கொடுத்து ஆசியாவின் உறுப்பினராக இணைந்தது. ஐக்கிய நாடுகள் அவையில் அதே ஆண்டில் செப்டம்பர் மாதம் இணைந்தது. இவை தவிர இசுலாமிய ஒருங்கிணைப்பு நிறுவனம், ஆசிய-பசிபிக் பொருளாதாரக் கூட்டமைப்பு மற்றும் நாடுகளின் பொதுநலவாயம் போன்ற அமைப்புகளிலும் உறுப்பினராக இணைந்து செயலாற்றியது. 2000 ஆம் ஆண்டு நவம்பர் மாதத்தில் ஆசிய-பசிபிக் பொருளாதாரக் கூட்டமைப்பு தலைவர்களின் கூட்டத்தை நடத்தியது. 2005 ஆம் ஆண்டில் நடைபெற்ற கிழக்கு ஆசிய உச்சி மாநாட்டில் பங்கேற்று மாநாட்டிற்குச் சிறப்பு சேர்த்தது  
புரூணை நாடானது, தூதாண்மை நோக்குடன் வெளிநாடுகளில் தனக்காக தூதரங்களை நிறுவியுள்ளது. சிங்கப்பூர் நாட்டுடன் நெருங்கிய நட்புறவை கொண்டு நாணயப் பரிமாற்றம் மற்றும் இராணுவ உறவுகளைப் பேணி வருகிறது. தென்கிழக்காசிய நாடுகளின் கூட்டமைப்பில் உறுப்பினராக இருந்து அமைப்பில் இருக்கும் நாடுகளுடன் நட்பு கொண்டிருப்பதையும் தாண்டி இசுலாமிய நாடுகள் மற்றும் அராபிய நாடுகளுடன் மிகநெருங்கிய நட்புறவையும் புரூணை நட்புறவு கொண்டிருந்தது.
# புரூணையின் வெளிநாட்டு உறவுகள்

## அனைத்துலக அமைப்புகள்

ஐக்கிய இராச்சியத்தின் நாடுகளின் பொதுநலவாயம்அமைப்பில் உறுப்பினர் மற்றும் ஆசிய-பசிபிக் பொருளாதாரக் கூட்டமைப்பு உறுப்பினர், ஐக்கிய நாடுகள் அவையில் உறுப்பினர் மற்றும் கிழக்கு ஆசியாவின் வளர்ச்சிக்காக உருவாக்கப்பட்ட புரூணை, இந்தோனேசியா, மலேசியா மற்றும் பிலிப்பீன்சு ஆகிய நான்கு நாடுகள் கூட்டணியான இசுலாமிய ஒருங்கிணைப்பு நிறுவனம் ஆகியனவற்றில் இணைந்து முக்கியமான உறுப்பு நாடாக செயலாற்றியது. 1995 ஆம் ஆண்டில் உலக வர்த்தக நிறுவனம் அமைப்பிலும் உறுப்பினரானது. 2009 ஆம் ஆண்டு முதல் பிலிப்பீன்சுடன் புரிந்துணர்வு ஒப்பந்தம் திட்டத்தில் கையெழுத்திட்டு விவசாயம், வர்த்தகம், முதலீடு போன்ற துறைகளில் இருதரப்பு உறவுகளை வலுப்படுத்தி வருகிறது
# புரூணையின் வெளிநாட்டு உறவுகள்

## புரூணை மற்றும் பொதுநலவாய அமைப்புகள்

புரூணை முழுச்சுதந்திரம் அடைந்த பின்னர் 1984 ஆம் ஆண்டு சனவர் 1 முதல் பொதுநலவாய நாடுகள் அமைப்பில் உறுப்பினராக இருந்து வருகிறது. தவிர 1988 முதல் பிரித்தாணியாவின் பாதுகாப்பு அமைப்பில் ஒரு நாடாகவும் அங்கம் வகிக்கிறது.  
லெசோத்தோ, மலேசியா, சுவாசிலாந்து மற்றும் தொங்கா நாடுகளுடன் சேர்ந்து தன் சொந்த மன்னரை புரூணை சுல்தான் என்றாகியுள்ளது.
# புரூணையின் வெளிநாட்டு உறவுகள்

## இருதரப்பு உறவுகள்

### ஆத்திரேலியா

ஆத்திரேலியாவும் புரூணையும் தங்களுக்குள் நல்லிணக்க உறவுகளைப் பேணி வருகின்றன. 1945 இல் சப்பானிய ஆக்ரமிப்பில் இருந்த ஆத்திரேலியர்களை புரூணை விடுவித்தது. இந்த நிகழ்வைக் குறிக்கும் ஒரு நினைவுச் சின்னத்தை மௌரா கடற்கரையில் காணலாம். இரு நாடுகளும் பசிபிக் கடந்த வர்த்தகம் என்ற உடன்படிக்கையிலும் கூட்டாகக் கையெழுத்திட்டு 2010 முதல் இயங்குகின்றன. ஆசிய பசிபிக் பொருளாதார ஒருங்கிணைப்பு இந்த ஒப்பந்தத்தின் நோக்கமாகும்.  
புரூணைக்கு கான்பரா நகரில் ஒரு தூதரகமும், ஆத்திரேலியாவுக்கு பண்டர் செரி பெகாவான் நகரில் ஒரு தூதரகமும் இருக்கிறது. பொதுவாலய நாடுகள் அமைப்பில் இருநாடுகளும் முழு உறுப்பினர்களாக இருக்கின்றன. இரு நாடுகளுக்கும் இடையேயான உறவுகள் 1984 ஆம் ஆண்டு முதல் வலுவடைந்து வருகின்றன. புரூனையில் முதன் முதலில் தூதரகம் அமைத்ததது ஆத்திரேளியா என்பது குறிப்பிடத்தக்கது ஆகும்.
# புரூணையின் வெளிநாட்டு உறவுகள்

## இருதரப்பு உறவுகள்

### வங்காள தேசம்

பெரும்பான்மை இசுலாமியர்களைக் கொண்ட இவ்விரு நாடுகளும் இரு தரப்பு உறவுகளில் மிகச்சிறந்து விளங்குகின்றன. கூட்டுசேரா இயக்கம் , இசுலாமிய ஒருங்கிணைப்பு நிறுவனம், பொதுநலவாயம் ஆகியனவற்றில் இரண்டு நாடுகளும் உறுப்பினராக இருக்கின்றன. மற்ற தென்கிழக்கு ஆசிய நாடுகளுடன் வங்காள தேசத்தையும் ஒரு நாடாக புரூணை அங்கீகரித்தது. 1985 இல் வங்காள தேசம் புரூணையில் தனக்கான தூதரகத்தை நிறுவியது. 1988 முதல் 1997 வரை நிதிச்சுமை காரணமாக இத்தூதரகம் மூடப்பட்டு இருந்தது. புரூணை தனக்கான தூதரகத்தை டாக்காவில் நிறுவியுள்ளது. பிராந்திய மற்றும் அனைத்துலக அமைப்புகளில் வங்காள தேசத்தின் பங்கேற்புக்கு புருணை ஆதரவளிக்கிறது.
# இங்கிலாந்தின் இரண்டாம் சார்லசு

## குறிப்புகளும் மேற்கோள்களும்

-
-
-
-
-
# இந்தோசீனா

**இந்தோசீனா** (*Indochina*) அல்லது **இந்தோசீன மூவலந்தீவு** (தவிர **பெருநிலத் தென்கிழக்காசியா** என்றும் அறியப்படும்) இந்தியாவிற்கு கிழக்கிலும் சீனாவின் தெற்கே/தென்மேற்கே அமைந்துள்ள தென்கிழக்காசியாவின் நிலப்பகுதியைக் குறிக்கும்வரலாற்றுரீதியாக "இந்தியா", "சீனா" நாட்டுப் பெயர்களை ஒட்டி இவ்விரு நாடுகளுக்கிடையே உள்ள நாடுகளைக் குறிக்க பிரான்சியர்கள் பயன்படுத்திய *இந்தோசீனெ* என்பதிலிருந்து இப்பெயர் உருவாகியுள்ளது.  
பெருநிலத் தென்கிழக்காசிய நாடுகளின் பண்பாட்டில் இந்தியா மற்றும் சீனாவின் தாக்கத்தை பல்வேறு அளவுகளில் காணலாம். கம்போடியா, இலாவோசு, தாய்லாந்து, மலேசியா போன்ற சில நாடுகளில் இந்தியாவின் தாக்கம் மிகுந்தும் சீனாவின் தாக்கம் குறைவாகவும் உள்ளது. வியத்நாம் போன்ற பிறநாடுகள் சீனப் பண்பாட்டை பெரிதும் தழுவியுள்ளன.  
19ஆவது நூற்றாண்டு முதல் 20ஆம் நூற்றாண்டின் நடுப்பகுதி வரை இப்பகுதியில் குடிமைப்படுத்தல் நடந்துள்ளது; பிரான்சிய இந்தோசீனாவும் பிரித்தானிய இந்தியாவும் இவற்றில் முதன்மையானவை.
# இந்தோசீனா

## புவியியல்

பெருநிலத் தென்கிழக்காசியாவிலுள்ள நாட்டுப் பகுதிகள்:  
- கம்போடியா
- லாவோஸ்
- மலேசியா (மலேசியத் தீபகற்பம் மட்டும்)
- மியான்மர் (முன்னாள் பர்மா; 1937 வரை பிரித்தானிய இந்தியாவின் அங்கமாக இருந்தது)
- தாய்லாந்து (முன்னாள் சயாம்)
- வியட்நாம்
# இந்தோசீனா

## இவற்றையும் காண்க

- ஆசியான்
- கிழக்கிந்தியத் தீவுகள்
- மலாய் தீபகற்பம்
- கடல்சார் தென்கிழக்காசியா
- மேக்கொங் ஆறு
# மேலேசியா

**மேலேசியா** (*Malesia*) நிலநடுக்கோட்டிற்கு இருபுறமும் இந்தோமலாய் சூழல் மண்டலத்திற்கும் ஆஸ்திரேலேசிய சூழல் மண்டலத்திற்கும் எல்லையாக விளங்கும் உயிர்ப்புவியியல் வலயமாகும். இது வெப்பமண்டலத் தாவரப் பரவல் இராச்சியத்தில் உள்ள புவித்தாவரவியல் தாவரப் பரவல் வலயமாகும். . இதற்கு பல வரையறைகள் கொடுக்கப்பட்டுள்ளன. 2001ஆம் ஆண்டு தாவரப் பரவலைப் பதிவதற்கான உலக புவியியல் முறைமை வெளியிட்ட பதிப்பில் பப்புவாசியா பிரிக்கப்பட்டுள்ளது.
# கான்சு

**கான்சு** (Gansu ) என்பது சீன மக்கள் குடியரசைச் சேர்ந்த, நாட்டின் வடமேற்கில் உள்ள மாகாணங்களுள் ஒன்று. கான்சு மாகாணத்தில் 26 மில்லியன் மக்கள் வாழ்கின்றனர் (2009 கணக்கெடுப்பின்படி) இந்த மாகாணம் 425,800 சதுர கிலோமீட்டர் (164,400 சதுர மைல்) பரப்பளவில் அமைந்துள்ளது. மாகாணத்தின் தென் பகுதியில் அமைந்துள்ள லாண்சூ இதன் தலைநகராகும்.  
இது திபெத் பீடபூமி மற்றும் உவாங்டு பீடபூமி ஆகியவற்றுக்கு இடையில் அமைந்துள்ளது. இதன் எல்லைகளாக மங்கோலியா, உள் மங்கோலியா, நிங்ஜியா ஆகியவை வடக்கிலும், சிஞ்சியாங், மற்றும் சிங்காய் மாகாணங்கள் மேற்கிலும் சிச்சுவான் தெற்கிலும், ஷான்சி மாகாணங்கள் கிழக்கேயும் உள்ளன. மஞ்சள் ஆறு மாகாணத்தின் தெற்கு பகுதியின் வழியாக செல்கிறது.
# கான்சு

## பெயர்

கான்சு என்பதன் சுருக்கம் 甘 "(Gan) அல்லது" 陇 "(Lǒng), இதன் பொருள் நீண்ட மேற்கு அல்லது நீண்ட வலது என்பது. கான்சுவின் கிழக்கில் உள்ள நீண்ட மலையினால் இவ்வாறு பெயர் வந்திருக்கலாம் எனக்கருதப்படுகிறது.
# கான்சு

## வரலாறு

சுயி அரசமரபு மற்றும் தாங் அரசமரபு ஆண்ட மாவட்டங்களான கான் மற்றும் சு என்பவற்றைச் சேர்த்து கான்சு என்ற கூட்டுப்பெயர் முதன் முதலில் சொங் அரசமரபு காலத்தில் பயன்படுத்தப்பட்டது.
வரலாற்றுக்கு முந்தைய காலத்தில், கான்சு புதிய கற்கால பண்பாட்டுக்கு உட்பட்டிருந்தது. இங்கு கி.மு. 6000 முதல் கி.மு.3000 காலகட்டத்தைச் சேர்ந்த ஏராளமான தொல்பொருட்கள், குறிப்பிடத்தக்க கைவினைப்பொருட்கள் போன்றவை அகழ்ந்து எடுக்கப்பட்டுள்ளன. மஜியாவோ நாகரீகம் மற்றும் குய்ஜியா நாகரீகத்தின் ஒரு பகுதி ஆகியன முறையே கி.மு. 3100 இருந்து கி.மு. 2700 வரையும் மற்றும் கி.மு. 2400 முதல் கி.மு 1900 வரையும் கான்சு பகுதியில் வேரூன்றி இருந்தது.
# கான்சு

## நிலவியல்

கான்சு 454,000 சதுர கிலோமீட்டர் பரப்பளவில் (175,000 சதுர மைல்) உள்ளது. இதன் பரந்த நிலப்பரப்பின் பெரும்பாலானவை கடல் மட்டத்தில் இருந்து 1,000 மீட்டருக்கு (3,300 அடி) மேற்பட்ட உயரத்தில், திபெத் பீடபூமி மற்றும் லோயிசு பீடபூமி ஆகியவற்றுக்கு இடையில் அமைந்துள்ளது. இந்த மாகாணத்தில் சீனக்குடியரசின் புவியியல் மையமும் அதன் நினைவுச்சின்னமும் என்ற ஆள்கூறில் அமைந்துள்ளன.
கோபி பாலைவனத்தின் ஒரு பகுதி இந்த மாகாணத்தின் எல்லைக்குள் அமைந்துள்ளது. அதே போல் பாதான் ஜரன் பலைவனம், மற்றும் தெங்கர் பாலைவனம் ஆகியவற்றின் சிறிய பகுதிகள் மாகாணத்தில் அமைந்துள்ளன.
இப்பகுதியிலிருந்து பெருமளவு நீரைப்பெறும் மஞ்சள் ஆறு கன்சு மாகாணத்தின் தென்பகுதியில் பாய்கிறது.  
கான்சு மாகாணம் தெற்கில் மலைசார்ந்ததாகவும் வடக்கில் சமவெளியாகவும் உள்ளது. தெற்கில் கிலியான் மலைப்பகுதிகளைக் கொண்டுள்ளது. தூரமேற்கு பகுதியான அல்டின்-டாக் என்ற பகுதியில் மாகாணத்தின் உயரமான பகுதி உள்ளது. இதன் உயரம் 5,830 மீட்டர் (19,130 அடி) ஆகும்.
கான்சு பாதி வறண்ட மற்றும் வறண்ட தட்பவெப்பநிலை கொண்ட பகுதியாகும். கோடைக்காலத்தில் வெப்பமாகவும், குளிர்காலத்தில் மிகவும் குளிர்ந்த காலநிலையையும் கொண்டதாக இருக்கும். குளிர்காலத்தில் பகலிரவு வெப்பநிலை 0 பாகை செல்சியஸ் (32 ° ஃபா) வரை குறையும். எனினும், கான்சுவின் அதிக உயரமான சில பகுதிகளில், ஆர்க்டிக் துணைப்பகுதி காலநிலை போன்று குளிர்காலத்தில் வெப்பநிலை சில நேரங்களில் குறைந்தபட்சம் -40&nbsp;°C (-40 ° பாரங்கீட்) வரை நிலவும்.
# கான்சு

## பாலைவனமாக்கல் தடுப்பு திட்டம்

கான்சு மாகாணத்தில் நிலவளம் குறைவதையும் பாலைவனமாவதையும் தடுக்கும்நோக்கில் ஆசிய வளர்ச்சி வங்கி சீனநாட்டின் காடுகள் மேலாண்மைத்துறையுடன் பட்டுச்சாலை சூழ்மண்டல மறுசீரமைப்பு என்ற திட்டத்தை வடிவமைத்தது. இத்திட்டத்திற்கு 150 மில்லியன் அமெரிக்க டாலர் வரை செலவாகும் என்று மதிப்பிடப்பட்டுள்ளது.
# கான்சு

## பொருளாதாரம்

கான்சு மாகாணத்தில் தினை, கோதுமை, பருத்தி, ஆளி விதை எண்ணெய், சோளம், முலாம்பழம் போன்ற வேளாண்பொருட்கள் முதன்மையாக விளைகின்றன.
கான்சு பொருளாதாரத்தின் மிக அடிப்படையாக சுரங்கம் மற்றும் கனிமங்களை பிரித்தெடுத்தல் தொழில் உள்ளது. குறிப்பாக இம்மாகாணத்தில் குறிப்பிடத்தக்க அளவு அந்திமனி, குரோமியம், நிலக்கரி, கோபால்ட், தாமிரம், ஃப்லுரைட், ஜிப்சம், இரிடியம், இரும்பு, ஈயம், சுண்ணக்கல், பாதரசம், மிரபில்ட், நிக்கல், கச்சா எண்ணெய், பிளாட்டினம், டிரோய்லிட், டங்ஸ்டன், துத்தநாகம் போன்ற படுவுகள் உள்ளன.
சீனாவிலுள்ள பெரும்பாலான நிக்கல் படுவுகளைக் கொண்டுள்ள கான்சு மாகாணம் சீனாவின் மொத்த நிக்கல் இருப்புக்கு 90% பங்களிக்கின்றது.  
இங்கு சுரங்கத்தொழில் தவிர மின் உற்பத்தி, கரிமவேதிப்பொருட்கள், எண்ணெய் அகழ்வுப்பொறிகள், மற்றும் கட்டிடப் பொருட்கள் பொன்ற தொழில்கள் குறிப்பிடும்படியாக உள்ளன.
சில மூலங்களின் படி, இந்த மாகாணம் சீனாவின் அணுசக்தி தொழிற்துறையின் மையமாக இருக்கிறது.
கான்சுவின் பொருளாதாரம் அண்மைக்காலங்களில் வளர்ந்துவந்த போதிலும், கான்சு இன்னமும் சீனாவின் வறிய மாகாணங்களில் ஒன்றாகக் கருதப்படுகிறது.
# கான்சு

## மக்கள் வகைப்பாடு

கான்சு மாகாணத்தின் மக்கள் தொகை 30,711,287 ஆகு்ம். மக்கள் தொகையில், 73% கிராமப்புறத்தில் வாழ்கின்றனர். மக்கள் தொகையில் 92% ஹான் ஆவர். மேலும் ஊய், திபத்திய மக்கள், தொங்சியாங் முஸ்லீம்கள், தூ, மன்சு, உய்குர், யுகுர், பொனன், மங்கோலியர், சலார், கசாக் ஆகிய சிறுபான்மையினர் உள்ளனர்.
# கான்சு

## மொழிகள்

கான்சுவாசிகள் பெரும்பாலோர் வடக்கு வட்டார மாண்டரின் சீனமொழியைப் பேசுகின்றனர். கான்சு எல்லைப்பகுதிகளில் தூ, அம்தோ, திபெத்திய மொழி, மங்கோலியன், கசாக் மொழி ஆகிய மொழிகள் சிறுபான்மை மக்களால் பேசப்படுகின்றன, என்றாலும் சிறுபான்மையினரில் பெரும்பாலானோர் சீன மொழி பேசத்தெரிந்தவர்கள்.
# கான்சு

## பண்பாடு

கான்சு சமையலில் அங்கு விளையும் பயிர்களான கோதுமை, பார்லி, தினை, பீன்ஸ், சக்கரை வள்ளிக் கிழங்கு ஆகியவற்றைக் கொண்டு செய்யப்படும் உணவு வகைகள் முதன்மையானவை. மேலும் சீனாவிற்குள் கான்சு அதன் தனித்துவமான இழு நூடுல்ஸ் எனும் உணவு வகைக்காகவும் உண்மையான கான்சு சமையலைச் சிறப்பிக்கும் வகையிலுள்ள முஸ்லீம் உணவகங்களுக்காகவும் அறியப்படுகிறது.
# கான்சு

## சமயம்

ஒரு 2012 கணக்கெடுப்புப்படி கான்சுவின் மொத்த மக்கள்தொகையில் 12% ஒழுங்கமைக்கப்பட்ட சமயங்களைச் சேர்ந்தவர்களாக உள்ளனர், இதில் பெரிய குழுவாக இருப்பது புத்தமதம் 8.2% ஆகும். முஸ்லிம்கள் 3.4%, சீர்திருத்த கிருத்தவர் 0.4%, கத்தோலிக்கர் மொத்தம் 0.1% (கிருத்துவர் 2004 இல் 1.02% இருந்த நிலையில் 2012 ஆண்டு கணக்கெடுப்பில் மக்கள் தொகையில் 0.5% ஆக குறைந்து உள்ளனர்.) 88% சமயப் பற்று அற்றவர்களாகவோ அல்லது இயற்கை வழிபாடு கொண்டவர்களாகவோ, கன்பூசியம், தாவோ, நாட்டுப்புறச்சமயத்தினராகவோ உள்ளனர்.
# 1652

**1652** (**MDCLII**) கிரெகொரியின் நாட்காட்டியில் ஒரு திங்கட்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான நெட்டாண்டு ஆகும்.
# 1652

## நிகழ்வுகள்

- ஏப்ரல் 6 - டச்சு மாலிமி யான் வான் ரீபீக் நன்னம்பிக்கை முனையில் டச்சுக் கிழக்கிந்தியக் கம்பனிக்கு மீள்-வழங்கு வழி ஒன்றை அமைப்பதற்காக கேப் டவுன் நகரை அமைத்தார்.
- மே 18 - வட அமெரிக்காவில் அடிமை முறையை நீக்கும் சட்டம் றோட் தீவு முதன் முதலாக அறிமுகப்படுத்தியது.
- சூன் 13 - இங்கிலாந்தில் ஜார்ஜ் பொக்சு மக்கள் மத்தியில் வழங்கிய அறவுரை நண்பர்களின் சமய சமூகம் என்ற அமைப்பைத் தோற்றுவிக்க வழிகோலியது.
# Module:MonthReplace

local p = {}  
function p.replace_month
local str = .args[1]
local monthnames=  
local t=""  
for x in string.gmatch(str, "%S+") do
for m in monthnames do
-- t=t+ string.gsub(x,m[0],m[1])
print (x)
print(m[1])
print(m[2])
end
end
return t
end  
return p
# மலாய் தீவுக்கூட்டம்

**மலாய் தீவுக்கூட்டம்** (ஆங்கிலம்: *Malay Archipelago*, மலாய்: Kepulauan Melayu; Nusantara; இந்தோனேசியம்: *Kepulauan Melayu*) என்பது பெருநிலத் தென்கிழக்காசியாவிற்கும் ஆத்திரேலியாவிற்கும் இடையேயான தீவுக்கூட்டம் ஆகும். இது **மலாய் உலகம்**, **இந்தோ-ஆத்திரேலியத் தீவுக்கூட்டம்**, **கிழக்கிந்தியத் தீவுகள்** எனப் பல பெயர்களில் குறிப்பிடப்படுகின்றது.  
19ஆவது நூற்றாண்டில் ஐரோப்பியர்கள் மலாய் இனத்தினரைக் குறித்து கொண்டிருந்த கருத்தியல்படி இப்பெயர் இடப்பட்டுள்ளது. இந்திய, அமைதிப் பெருங்கடல்களுக்கிடையே அமைந்துள்ள 25,000க்கும் மேற்பட்ட தீவுகளைக் கொண்ட இத்தீவுக்குழுமம் இப்பகுதியின் மிகப்பெரும் தீவுக்கூட்டமாகவிளங்குகின்றது; உலகின் மிகுந்த தீவுகளை உடைய தீவுக்கூட்டங்களில் தீவுகளின் எண்ணிக்கையின்படி நான்காவதாக உள்ளது.  
புரூணை, கிழக்கு மலேசியா, கிழக்குத் திமோர், இந்தோனேசியா, சிங்கப்பூர், மற்றும் பிலிப்பீன்சு நாட்டுத் தீவுகளை உள்ளடக்கியுள்ளது. பொதுவாக மலாய் தீவுக்கூட்ட வரையறுப்புகளில் நியூ கினி விலக்கப்பட்டாலும் இந்தோனேசியாவைச் சேர்ந்த, தீவின் மேற்குப் பகுதி சேர்க்கப்படுகின்றது.
# மலாய் தீவுக்கூட்டம்

## சொற்தோற்றமும் கலைச்சொற்களும்

இந்தப் பெயர் மலாய் இனத்தவர் குறித்த ஐரோப்பியக் கருத்தியலை அடிப்படையாகக் கொண்டது.  
19ஆவது-நூற்றாண்டு இயற்கை அறிவியலாளர் ஆல்ஃவிரடு வாலேசு இப்பகுதி குறித்த தனது தாக்கம் மிகுந்த ஆய்வு நூலிற்கு "மலாய் தீவுக்கூட்டம்" என்ற தலைப்பிட்டார். வாலேசு இப்பகுதியை "இந்தியத் தீவுக்கூட்டம்" என்றும் "இந்தோ-ஆத்திரேலிய" தீவுக்கூட்டம் என்றும் குறிப்பிட்டுள்ளார். அவற்றின் இயல்வரைவை ஒட்டி சொலமன் தீவுகளையும் மலாய் தீபகற்பத்தையும் இந்தப் பகுதியில் சேர்த்திருந்தார்.</blockquote> பப்புவா நியூ கினியை விலக்குவதற்கு பண்பாட்டு, புவியியல் காரணங்கள் இருப்பதாகக் கூறினார்: இப்பகுதியில் சேர்க்கப்பட்டுள்ள பிற நாடுகளின் பண்பாட்டை விட பப்புவா நியூகினியின் பண்பாடு மாறானது. சுந்தா கண்டத் திட்டு தீவுகள் போலன்றி நியூ கினி புவியியல்படி ஆசியக் கண்டத்தில் இல்லை; (பார்க்க ஆத்திரேலியா).  
16ஆவது நூற்றாண்டின் பிற்பகுதியிலிருந்து ஐரோப்பிய குடியேற்றக் காலத்தில் இத்தீவுக்கூட்டம் "கிழக்கிந்தியா" எனப்பட்டது. இப்போதும் சிலநேரங்களில் அவ்வாறே குறிப்பிடப்பட்டாலும், தவிரவும் இப்பகுதி "இந்தோனேசியத் தீவுக்கூட்டம்" என்றும் குறிப்பிடப்படுகின்றது. "கடல்சார் தென்கிழக்காசியா" என்ற சொல் இதே பொருளுடையது; தென்கிழக்காசியாவின் தீவுகளையும் மலாய் தீபகற்பத்தில் காணப்படும் தீவினர் போன்ற சமூகங்களையும் உள்ளடக்கியது.
# மலாய் தீவுக்கூட்டம்

## புவியியல்

இத்தீவுக்கூட்டத்தின் கடல் பகுதியும் நிலப்பகுதியும் சேர்ந்த பரப்பளவு 2 மில்லியன் கிமீ<sup>2</sup>க்கும் கூடுதலானது.  
பெரும் குழுமங்களாக உள்ளவை:
- இந்தோனேசியா
- சுந்தா தீவுகள்
- சுந்தா பெருந் தீவுகள்
- சுந்தா சிறு தீவுகள்
- மலுக்கு தீவுகள்
- பிலிப்பீன்சு
- நியூ கினி மற்றும் சுற்றுப்புறத் தீவுகள்  
நியூ கினி, போர்னியோ, சுமாத்திரா, சுலாவெசி, சாவகம், லூசோன் ஆகியன ஆறு மிகப் பெரும் தீவுகளாகும்.  
புவியியலில் உலகின் மிகவும் துடிப்பான எரிமலை வலயங்கள் இங்குள்ளன. புவித்தட்டு மேல்நோக்கி நகர்தலால் மலேசியாவின் சபாவிலுள்ள 4,095.2&nbsp;மூ உயரமுள்ள சிகரமான கினபாலு மலை, இந்தோனேசிய பப்புவாவிலுள்ள உயரமுள்ள *புன்காக் ஜெயா* போன்ற பெரிய மலைகள் உருவாகியுள்ளன. இத்தீவுக்கூட்டத்தில் உள்ள மற்ற உயர்ந்த மலைகள் இந்தோனேசியாவின் உயரமுள்ள *புன்காக் மண்டாலாவும்* உயரமுள்ள *புன்காக் டிரைக்கோராவும்* ஆகும்.  
நிலநடுக்கோட்டிற்கு அருகில் அமைந்துள்ளதால் இத்தீவுக்கூட்டம் முழுவதிலும் வெப்பமண்டல வானிலை நிலவுகின்றது.
# மலாய் தீவுக்கூட்டம்

## இதனையும் காண்க

- கடல்சார் தென்கிழக்காசியா
- மலாய் தீபகற்பம்
- மேலேசியா
# சிறந்த எதிர்நாயகனுக்கான பிலிம்பேர் விருது – தமிழ்

**சிறந்த எதிர்நாயகனுக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்பட்ட விருதாகும். இவ்விருது தமிழகத் திரைப்படத்துறையில் சிறப்பான நடிப்பினை வெளிப்படுத்தும் சிறந்த எதிர்நாயகனுக்கு வழங்கப்படுகிறது.  
இவ்விருது, 2003ஆம் ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் முதன்முறையாக அறிமுகப்படுத்தப்பட்டது. கலாபவன் மணி இவ்விருதினைப் பெற்ற முதல் நபராவார். 2005ஆம் ஆண்டுடன் இவ்விருது நிறுத்தப்பட்டது.
# சிறந்த எதிர்நாயகனுக்கான பிலிம்பேர் விருது – தமிழ்

## விருது வென்றவர்கள்

| திரைப்படம் |  |  |  |
| --- | --- | --- | --- |
| 2004 | பிரகாஷ் ராஜ் | *கில்லி* |  |
| 2002 | கலாபவன் மணி | *ஜெமினி* | } |
# சிறந்த எதிர்நாயகனுக்கான பிலிம்பேர் விருது – தமிழ்

## பரிந்துரைக்கப்பட்டவை

### 2000களில்

- **2003** **ஜீவன்** - ***காக்க காக்க*** **(பாண்டியன்)**
- பெப்சி விஜயன் - *ஜூட்*
- கோட்டா சீனிவாச ராவ் - *சாமி*
# நில ஆள்வரை

**நில ஆள்வரை** (Jurisdiction (area)) என்பது, அண்டைப் பகுதிகளுக்கு பொருந்தாத, நீதிமன்றங்கள் அல்லது அரசு கட்டுப்பாட்டில் அமைந்த சட்டங்களைக் கொண்டுள்ள ஒரு நிலப்பகுதி ஆகும்.  
ஆத்திரேலியா, செருமனி மற்றும் அமெரிக்கா போன்ற கூட்டாட்சி கொண்டுள்ள தேசங்களில் ஒவ்வொரு மாநிலமும் தனித்தனி நில ஆள்வரையாகும். இருப்பினும், சில வேளையில் கூட்டாட்சி அரசின் சில சட்டங்கள், சீராக கூட்டமைப்பு மாநிலங்கள் அனைத்திற்கும் பொருந்துவதாக இருக்கும். மேலும் இது கூட்டாட்சி அரசின் நீதிமன்றத்தால் நடப்பிலாக்கும் விதத்தில் அமைந்திருக்கும். இந்நோக்கில் கூட்டாச்சி அரசு ஒற்றை ஆள்வரையாக அமையும்.  
ஒற்றை நாடுகள், பொதுவாக ஒற்றை ஆள்வரையைக் கொண்டிருக்கும், ஆனால் ஐக்கிய இராச்சியம் இதற்கு ஒரு விதிவிலக்காகும்; இது மூன்று விதமான தனிப்பட்ட ஆள்வரைகளைக் கொண்டுள்ளது.
# நில ஆள்வரை

## மேற்கோள்

ar:ولاية قضائية (منطقة)
vi:Nhà nước
# சுந்தா தீவுகள்

**சுந்தா தீவுகள்** (*Sunda Islands*) மலாய் தீவுக்கூட்டத்தில் உள்ள தீவுக் குழுமம் ஆகும்.  
இவை மேலும் சுந்தா பெருந் தீவுகள் எனவும் சுந்தா சிறு தீவுகள் எனவும் பிரிக்கப்படுகின்றன.
# சுந்தா தீவுகள்

## நிர்வாகம்

இத்தீவுகள் நான்கு நாடுகளிடையே பரவியுள்ளன: புரூணை, கிழக்குத் திமோர், இந்தோனேசியா, மற்றும் மலேசியா. பெரும்பாலான தீவுகள் இந்தோனேசியப் பகுதியாக உள்ளன. போர்னியோ தீவு புருணை,இந்தோனேசியா, மலேசியா நாடுகளுக்கிடையே பங்கிடப்பட்டுள்ளது. திமோர் தீவு கிழக்குத் திமோராகவும் இந்தோனேசியப் பகுதியாகவும் பிரிக்கப்பட்டுள்ளது. கிழக்குத் திமோரில் மேலும் இரு சிறுதீவுகள் உள்ளன.
# சுந்தா தீவுகள்

## தீவுகளின் பட்டியல்

- சுந்தா பெருந் தீவுகள்
- போர்னியோ
- சாவகம்
- சுமாத்திரா
- சுலாவெசி
- சுந்தா சிறு தீவுகள், மேற்கிலிருந்து கிழக்காக
- பாலி
- லொம்போ
- சும்பாவா
- புளோரெஸ்
- சும்பா
- திமோர்
- அலோர் தீவுக்கூட்டம்
- பரத் தயா தீவுகள்
- தனிம்பர் தீவுகள்
# காத்மாண்டு நகரச் சதுக்கம்

நகரச் சதுக்கம்]]  
சிலை, அனுமந்துகோ, வசந்தபூர் நகரச் சதுக்கம், காட்மாண்டு, நேபாளம்]]  
**அனுமன் தோகா நகரச் சதுக்கம்** அல்லது **காத்மாண்டு நகரச் சதுக்கம்** அல்லது **வசந்தபூர் நகரச் சதுக்கம்** (*Kathmandu Durbar Square*) (நேபாளம்); वसन्तपुर दरवार क्षेत्र), *Basantapur Darbar Kshetra*) நேபாளத்தின் பாக்மதி மாநிலம் காத்மாண்டு மாவட்டம், காட்மாண்டு அரண்மனை முன் அமைந்துள்ள நகர மைய வணிக வளாகமாகும். இது காத்மாண்டு சமவெளியில் உள்ள மூன்று நகரச் சதுக்கங்களில் ஒன்றாகும். இம்மூன்று நகரச் சதுக்கங்களும் யுனேஸ்கோவால் உலகப் பாரம்பரியக்களங்களாக ஏற்றுக் கொள்ளப்பட்டுள்ளன..மற்ற இரண்டு நகரச் சதுக்கங்கள் பாதன் நகரச் சதுக்கம், பக்தபூர் நகரச் சதுக்கம் ஆகும்.  
2015, நேபாள நிலநடுக்கத்தில் இச்சதுக்கத்தில் இருந்த பல கட்டிடங்கள் பலத்த சேதமடைந்து விட்டன. காத்மாண்டு தர்பார் சதுக்கத்தைச் சுற்றிலும் பல நூற்றாண்டுகளுக்கு முன்னர், அழகிய நேவார் கலைஞர்களாலும், கைவினைஞர்களாலும், கட்டப்பட்ட பௌத்தக் கட்டிடக்கலையுடன் கூடிய கட்டிடங்கள், கோயில்கள், தூபிகள் அமைந்துள்ளன.  
காத்மாண்டு சமவெளியை ஆட்சி செய்த லிச்சாவி, மல்லர் மற்றும் ஷா வம்சத்து கோர்க்கா மன்னர்கள் கட்டிய அரண்மனைகள், கோயில்கள், நகர வணிக வளாகங்கள், காத்மாண்டு தர்பார் சதுக்கத்தில் அமைந்துள்ளன. அரண்மனையை ஒட்டி, நகர மைய வணிக வளாகங்கள் எனப்படும் தர்பார் சதுக்கங்களும், முற்றவெளிகளும், கோயில்களும் அமைந்துள்ளன. அரண்மனையின் நுழைவு வாயில் முன், இராமனின் பக்தரான அனுமனின் உருவச்சிலையும், அனுமன் நகரச் சதுக்கமும் அமைந்துள்ளன.
# காத்மாண்டு நகரச் சதுக்கம்

## வரலாறு

கி. மு. மூன்றாம் நூற்றாண்டில் லிச்சாவி மன்னர்கள் காலத்தில், முதலில் காத்மாண்டு நகரச் சதுக்கம் கட்டப்பட்டது. பின்னர் வந்த மல்லர் வம்சத்து மன்னர்களால் இச்சதுக்கத்தில் இருந்த கட்டிடங்கள் மறுசீரமைக்கப்பட்டன. புதிய கட்டிடங்கள் கட்டப்பட்டன. பத்தாம் நூற்றாண்டில் குணமகாதேவன் என்ற மன்னர் காத்மாண்டு நகரச் சதுக்கத்தைக் கட்டினார். பின்னர் (1484–1520) வந்த இரத்தின மல்லர், காத்மாண்டு அனுமன் நகரச் சதுக்கம் அமைந்த இடத்தில் அரண்மனையைக் கட்டினார். 1769 இல் பிரிதிவி நாராயணன் ஷா காத்மாண்டு சமவெளியைக் கைப்பற்றிக் காத்மாண்டு அனுமன் நகரவைச் சதுக்க அரண்மனையில் இருந்து ஆட்சி செய்தார். ஷா வம்சத்து அரசர்கள் காட்மாண்டில், 1896ல் நாராயணன்ஹிட்டி அரண்மனையைக் கட்டி முடிக்கும் வரை, அனுமன் நகர சதுக்க அரண்மனையில் இருந்தே காத்மாண்டு சமவெளியை ஆண்டனர்.  
நேபாளத்தின் புதிய அரசர்கள் பதவி ஏற்கும் போது, காத்மாண்டு அனுமன் நகர சதுக்கத்தில்தான் முடி சூட்டிக்கொள்கின்றனர். 1975 இல் நேபாள மன்னர் பிரேந்திரா ஷாவும், 2001 இல் ஞானேந்திரா ஷாவும் காத்மாண்டு நகர சதுக்கத்தில் முடிசூட்டிக் கொண்டவர்கள். காத்மாண்டு தர்பார் சதுக்கத்தைக் கட்டிய பெருமை 1069 முதல் 1083 முடிய காத்மாண்டு சமவெளியை ஆண்ட மன்னர் சங்கர் தேவனைச் சாரும். 1501 இல் மன்னர் இரத்தின மல்லர், காத்மாண்டு நகரச் சதுக்க அரண்மனையின் வடக்குப் புறத்தில் துளேஜு அம்மன் கோயிலைக் கட்டினார்.  
நாராயணன் கோயிலில் இருந்த திருமாலின் விக்கிரகம் காணாமல் போனதால், அக்கோயிலைப் பகவதி அம்மன் கோயிலாக, மன்னர் பிரிதிவி நாராயணன் ஷா மாற்றி அமைத்தார்.  
இச்சதுக்கத்தின் பழமையான கோயில்கள், மகேந்திர மல்லர் 1560-1574 இல் எழுப்பியவை. அவை ஜெகன்நாதர் கோயில், கோடிலிங்கேஸ்வர மகாதேவர் கோயில் மற்றும் துளேஜூ கோயில்கள் ஆகும்.
# காத்மாண்டு நகரச் சதுக்கம்

## வரலாறு

### பிரதாப மல்லர் ஆட்சியில்

மல்லர் குல மன்னர் இலட்சுமி நரசிம்மர் மகன் பிரதாப சிம்மர் ஆட்சிக் காலத்தில், காத்மாண்டு நகரச் சதுக்கம் பெரிய அளவில் விரிவடைந்தது. அரண்மனை, பழைய கோயில்கள், நினைவுத்தூண்களை அவர் விரிவுப்படுத்திக் கட்டினார்.  
பிரதாப மல்லர் 1692 இல் இறந்த பின் அவரது மனைவி இரதிலட்சுமி என்பவர், காத்மாண்டு நகரச் சதுக்கத்திலேயே மிக உயரமான, எழு நிலைகள் கொண்ட மஞ்சு தேவர் எனும் சிவன் கோயிலை நிர்மாணித்தார்.  
பிரதாப மல்லரின் மகன் பூபாலந்திர மல்லரின் மனைவி புவனலெட்சுமி, காத்மாண்டு நகரச் சதுக்கத்தில் காகேஸ்வர மகாதேவர் எனும் சிவன் கோயிலைக் கட்டினார். 1934 நிலநடுக்கத்தில் சிதைந்த இக்கோயில் நேவாரி கட்டிடப்பாணியில் மறுசீரமைத்து கட்டப்பட்டது.  
காத்மாண்டு சமவெளியின் இறுதி மல்ல மன்னரான ஜெயப்பிரகாஷ் மல்லா என்பவர் குமரி (சிறுமி) தெய்வத்திற்கும், துர்கைக்கும் கோயில்களை எழுப்பினார். அக்கோயிலை நேவாரி கட்டிடக் கலை நயத்தில், புத்த விகாரம் போன்று எழுப்பி, *குமரி பாஹல் கோயில்* எனப் பெயரிட்டார். நேபாளிகளால் வாழும் தேவதையாக, குமரியாகப் பார்க்கப்பட்ட அச்சிறுமிக்குச் சுடுமண் ஓடுகளால் வேயப்பட்ட அரண்மனையும், ஒரு தேரும் உருவாக்கப்பட்டது.
# காத்மாண்டு நகரச் சதுக்கம்

## வரலாறு

### ஷா வம்சம்

ஷா வம்சத்தினரது ஆட்சியின் போது, 1770இல் மன்னர் பிரிதிவி நாராயணன் ஷா மன்னர், காத்மாண்டு அனுமன் நகரச் சதுக்கத்தில் பல்வேறு மாற்றங்கள் செய்தனர். இரண்டு கலைநயமிக்க கோயில்களை எழுப்பினர். அவற்றில் ஒன்று ஒன்பது நிலைகளைக் கொண்ட வசந்தபூர் அரண்மனை சதுக்க கோயில் ஆகும்.  
நேபாள இராச்சியத்தின் மன்னர் ராணா பகதூர் ஷா என்பவர் காத்மாண்ட் அனுமன் சதுக்கத்தில் செவ்வக வடிவத்தில் சிவன் - பார்வதிக்கு கோயில் எழுப்பினார். இக்கோயிலில் 12 அடி உயர பைரவர் சிலையை நிர்மாணித்தார்.  
1908ல் பிரதம அமைச்சர் சந்திர சம்செர் ஜங் பகதூர் ராணா காத்மாண்டு சதுக்கத்தில்
சிங்க அரண்மனை எனும் புதிய அரண்மனயை ஐரேப்பிய கட்டிடக்கலை நயத்தில் காத்மாண்டிற்கு அருகே கட்டினார்.  
மல்லர், ஷா மற்றும் ரானா வம்ச மன்னர்கள் காத்மாண்டு சமவெளியை ஆண்ட காலத்தில், மூன்று நூற்றாண்டுகளில், அனுமன் நகரச் சதுக்கம் அரண்மனைகள், கோயில்கள், கட்டடம் சூழ்ந்த நாற்கட்டு வெளிகள், முற்றவெளிகள், குளங்கள், மரச் சிற்பங்களால் நிறைந்து இருந்தது.
# காத்மாண்டு நகரச் சதுக்கம்

## பார்க்க வேண்டியவைகள்

அனுமன் தோக்கா அரண்மனை வளாகமே காத்மாண்டு நகரச் சதுக்கம் என்றழைக்கப்படுகிறது. 19 வது நூற்றாண்டு வரை நேபாள மன்னர்கள் வசிக்கும் அரண்மனையாக விளங்கியது. மரவேலைப்பாடுகள் கொண்ட அழகிய சன்னல்கள் கொண்ட இந்த அரண்மனையில் திருபுவன் நினைவு அருங்காட்சியகம் மற்றும் மகேந்திர அருங்காட்சியகம் அமைந்துள்ளது. இங்கு மன்னர்கள் வாழ்ந்த அறைகளையும், கூடங்களையும் காணலாம்.  
இயற்கையின் சீற்றத்தால் சிதிலமடைந்த கோயில்களையும், அரண்மனைகளையும் அவ்வப்போது செப்பனிட்டு வந்தாலும், தற்போது பத்திற்கும் குறைவான கட்டிடங்களே காத்மாண்டு அனுமன் நகரச் சதுக்கத்தில் காணப்படுகிறது. காத்மாண்டு அனுமன் நகரச் சதுக்க அரண்மனை, அனுமன் தோகா அரணமனை அருங்காட்சியகம் எனும் பெயரில் மாற்றப்பட்டுள்ளது. அரண்மனை அருங்காட்சியகத்தில் உள்ள துளஜா கோயிலில் இந்து மற்றும் பௌத்த சமயத்தினரை மட்டும் அனுமதிக்கின்றனர். சிங்க அரண்மனை தற்போது அரசு அலுவலகங்களாக செயலபடுகிறது.  
நகர சதுக்கத்தின் தெற்கு முனையில், ஒரு சிறுமியைத் துர்கையின் அம்சமாகத் தேர்ந்தெடுத்து குமரி எனும் பெயர் சூட்டி, தனி அரண்மனையில் (பூப்படைவது வரை) வைத்து வழிபடுகின்றனர்.
# காத்மாண்டு நகரச் சதுக்கம்

## நிலநடுக்கத்தில் காத்மாண்டு நகர சதுக்கம்

25 ஏப்ரல் 2015 அன்று, 7.9 ரிக்டேர் அளவில் ஏற்பட்ட நிலநடுக்கத்தில், காத்மாண்டு சமவெளி முழுமையும் கடுமையாக பாதிக்கப்பட்டது. காத்மாண்டு நகர சதுக்கமும், கட்டிடங்களும் பலத்த சேதமடைந்தது.
# காத்மாண்டு நகரச் சதுக்கம்

## காத்மாண்ட் சமவெளியில் உள்ள உலகப் பாரம்பரியக் களங்கள்

காத்மாண்ட் சமவெளியில் அனுமன் தோகா நகர சதுக்கம் உட்பட யுனேஸ்கோவால் அங்கீகரிக்கப்பட்ட ஏழு உலகப் பாரம்பரியக் களங்கள் அமைந்துள்ளது.அவைகள்;
1. பக்தபூர் நகர சதுக்கம்
1. பதான் தர்பார் சதுக்கம்
1. பசுபதிநாத் கோவில்
1. சங்கு நாராயணன் கோயில்
1. பௌத்தநாத்து
1. சுயம்புநாதர் கோயில்
# காத்மாண்டு நகரச் சதுக்கம்

## இதனையும் காண்க

- கண்டகி ஆறு, நேபாளம்
- பொக்காரா
- முக்திநாத்
- லும்பினி
- சங்கு நாராயணன் கோயில்
- நேபாள நகரங்கள்
- நேபாளத்தின் உலகப் பாரம்பரியக் களங்கள்
- உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
# சிறந்த நகைச்சுவையாளருக்கான பிலிம்பேர் விருது – தமிழ்

**சிறந்த நகைச்சுவையாளருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் வழங்கப்படும் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நகைச்சுவை நடிப்பினை வெளிப்படுத்தும் சிறந்த நகைச்சுவையாளருக்கு வழங்கப்படுகிறது.  
இவ்விருது, 2003ஆம் ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் முதன்முறையாக அறிமுகப்படுத்தப்பட்டது. விவேக் இவ்விருதினைப் பெற்ற முதல் நபராவார். 2006ஆம் ஆண்டுடன் இவ்விருது நிறுத்தப்பட்டது. ஆனாலும் 2010 ஆம் ஆண்டு நடிகர் வடிவேலுக்கு சிறந்த நகைசுவையாளருக்கான விருதை நகரம் மறுபக்கம் என்ற திரைப்படத்திற்காக மறுபடியும் வழங்கப்பட்டது.
# சிறந்த நகைச்சுவையாளருக்கான பிலிம்பேர் விருது – தமிழ்

## விருது வென்றவர்கள்

| சான்றுகள் |  |  |
| --- | --- | --- |
| 2010 | வடிவேலு | *நகரம் மறுபக்கம்* |
| 2005 | வடிவேலு | *சந்திரமுகி* |
| 2003 | விவேக் | *சாமி* |
# சிறந்த நகைச்சுவையாளருக்கான பிலிம்பேர் விருது – தமிழ்

## பரிந்துரைக்கப்பட்டவர்கள்

### 2000களில்

- **2003** **விவேக்** - ***சாமி*** - **(வெங்கட்ராமன்)**
- வடிவேலு - *வின்னர்* - (கைப்புள்ள)
- விவேக் - *தூள்* - (நாராயணசாமி / நரேன்)
# பாமிர் மலைகள்

**பாமிர் மலைகள்** (*Pamir Mountains*) நடு ஆசியாவில் இமயமலையையும் காரகோரம், இந்துகுஷ் மலைத் தொடர்களை இணைக்கும் மலைத்தொடராகும். பாமீர் மலையில் அமைந்த பாமிர் பீடபூமி 7,649 மீட்டர் (25,095 அடி) உயரத்தில் அமைந்துள்ளதால் இதனை **உலகின் கூரை** என்றும் **பாமிர் முடிச்சு** என்றும் அழைக்கப்படுகிறது. இந்தியா, பாகிஸ்தான் மற்றும் சீனாவின், உலகின் மிக உயரமான இடத்தில் அமைந்த இராணுவப் பாசறைகள் மற்றும் இராணுவ விமான தளங்கள், பாமிர் மலைத்தொடரின் சியாச்சின் மற்றும் அக்சாய் சின் ஆகிய இடங்களில் அமைந்துள்ளது.
# பாமிர் மலைகள்

## அமைவிடம்

பாமிர் மலைத்தொடரின் அமைவிடத்தைச் சுருங்க விளக்க இயலாதபடி, விவாதத்திற்குரிய பொருளாகவே உள்ளது. பெரும்பாலான பாமிர் மலைத்தொடர்கள் தாஜிக்ஸ்தானின் *கோர்னோ-படாக்சான்* தன்னாட்சி பிராந்தியத்தியத்தில் அமைந்துள்ளது. பாமிர் மலைத்தொடரின் வடக்கில் கிர்கிஸ்தானின் *அலாய்* சமவெளியுடனும் மற்றும் *தியான் ஷான்* மலைத்தொடர்களுடனும், தெற்கே ஆப்கானித்தானின் இந்துகுஷ் மலைத்தொடருடனும், கிழக்கே சீனாவின் *கொங்கூர் தாக்* மலைத்தொடர்களுடனும் இணைந்து காணப்படுகிறது.
# பாமிர் மலைகள்

## புவியியல்

பாமிர் மலைத்தொடரின் மேற்கில் ஏழாயிரம் மீட்டருக்கும் அதிக உயரமுடைய *இஸ்மொயில் சொமொனி கொடிமுடி* , *ஸ்டாலின் கொடிமுடி* , *லெனின் கொடுமுடி* என மூன்று உயரமான கொடிமுடிகள் உள்ளது. பாமிர் மலைத்தொடரின் கிழக்கில், சீனாவின் பகுதியில் 7649 மீட்டர் உயரமுடைய *கொங்கூர் தாக்* எனும் கொடிமுடி அமைந்துள்ளது.  
அண்டார்டிகா மற்றும் ஆர்டிக் துருவப் பகுதிகளுக்கு வெளியே பாமிர் மலைத்தொடரில் அதிக நீளமான உறைபனி மலைகள், பாமிர் மலைத்தொடரில் உள்ளது. அவற்றுள் *பெட்சாங்கோ* உறைபனிமலைத் தொடர் 77 கிலோ மீட்டர் நீளம் கொண்டது. பாமிர் மலைத்தொடரின் காரகோரம் பகுதியில் சியாச்சென் பனியாறு 76 கிலோ மீட்டர் நீளமும், *பிஃபோ பனியாறு* 67 கிலோ மீட்டர் நீளமும், *பால்தொரோ பனியாறு* 63 கிலோ மீட்டர் நீளமும் கொண்டது.
# பாமிர் மலைகள்

## தட்ப வெப்பம்

ஆண்டு முழுவதும் பனிபடந்திருக்கும் பாமிர் மலைத்தொடரில் நீண்ட கடுமையான குளிர்காலமும், குறுகிய மிக இதமான வெப்ப காலமும் கொண்டது. ஆண்டிற்கு 130 மில்லி மீட்டர் அளவு பொய்யும் மழையினால், பாமிர் பீடபூமியின் மேய்ச்சல் புல்வெளி நிலங்கள் பயன் அடைகிறது.
# பாமிர் மலைகள்

## பொருளாதாரம்

பாமிர் மலைத்தொடரின் மேற்கில் நிலக்கரி சுரங்கங்கள் உள்ளது. மேலும் ஆடு வளர்ப்பு தொழில் இப்பகுதியின் முதன்மை வருவாய் ஈட்டித் தரும் தொழிலாக உள்ளது.
# பாமிர் மலைகள்

## ஆய்வுப் பயணம்

- 1868 முதல் 1880 முடிய பிரித்தானிய இந்திய ஆட்சியின் போது பாமிர் மலைதொடரின் *பஞ்ச்* பகுதியை இந்தியர்கள் இரகசியமாக ஆய்வு செய்தனர்.
- 1871 முதல் 1893 முடிய பல ருசிய நாட்டு இராணுவ-அறிவியலாளர்கள் பாமிர் மலைத்தொடர்கள் குறித்த வரைபடத்தை தயாரித்தனர்.
- 1892இல் ருசிய நாட்டு இராணுவத்தின் படையணி ஒன்று பாமிர் மலையில் உள்ள *முர்காப்* மாவட்டத்தில் முகாமிட்டது.
- 1928இல் சோவியத்-ஜெர்மன் ஆய்வாளர்கள் பாமிரின் *பெட்சாங்கோ* கொடுமுடியை அளவிட்டு வரைபடம் தயாரித்தனர்.
# பாமிர் மலைகள்

## பாமிர் சமவெளி

நான்கு புறங்களிலும் மலைகளால் சூழப்பட்ட பாமிர் மேட்டு நிலம் **U** வடிவம் கொண்டது. இங்குள்ள உறைபனிகள் உருகும் போது கற்களால் ஆன மேட்டு நிலப்பகுதியாகும்.  
*பெரிய பாமிர் சமவெளி* நிலங்கள் *சோர்குல்* ஏரியால் சூழப்பட்டது. பெரிய பாமிர் சமவெளியின் கிழக்கில், *வாகன்* எனுமிடத்திலிருந்து தூரக் கிழக்கில் *சிறிய பாமிர் சமவெளி* அமைந்துள்ளது.  
பாமிர் மலைத்தொடரில் **பாமிர் ஆறு** தென்மேற்கில் பாய்கிறது.
# பாமிர் மலைகள்

## கண்டுபிடிப்புகள்

1980ஆம் ஆண்டில் தரமான சுடர் விடும் நவரத்தினக் கற்கள் பாமிர் மலைத்தொடரில் கண்டுபிடிக்கப்பட்டுள்ளது.
# பாமிர் மலைகள்

## போக்குவரத்து

*பாமிர் நெடுஞ்சாலை* உலகில் இரண்டாவது உயரமான பன்னாட்டுச் சாலையாகத் திகழ்கிறது. இந்நெடுஞ்சாலை தாஜிக்ஸ்தானின் *துஷான்பே* நகரத்திலிருந்து முதல் கிர்கிஸ்தானின் *ஓஷ்* நகரம் வரை *கோர்னோ-படாக்ஷான்* தன்னாட்சி பிரதேசம் வழியாகச் செல்கிறது. பாமிர் மலைத்தொடர்களை கடந்து பட்டுப்பாதைகள் செல்கிறது.
# பாமிர் மலைகள்

## சுற்றுலா

சீனாவின் கிழக்கு பாமிர் மலைத் தொடர் மற்றும் தாஜிக்ஸ்தானின் பாமிர் மலைத் தொடர் பகுதிகளில் மலையேற்றப் பயிற்சியாளர்களுக்கு உரிய சுற்றுலா தலமாகும். பாமிர் மலைத்தொடரில் உள்ள சியாச்சின் மற்றும் அக்சாய் சின் பகுதிகளின் உரிமை குறித்து இந்தியா - பாகிஸ்தான் - சீனா நாடுகளுக்கு இடையே தொடர்ந்து சர்ச்சையில் உள்ளது. பாமிர் மலைத்தொடர்களில் சீனா, இந்தியா, உருசியா மற்றும் அமெரிக்கா நாடுகள் தங்கள் இராணுவத்தை நிறுத்தி வைத்துள்ளது.
# ரிஃப்ட் வேல்லி காய்ச்சல்

**ரிஃப்ட் வேல்லி காய்ச்சல்** (*Rift Valley fever*, **RVF**) என்பது மிதமானது முதல் தீவிரமானது வரையிலான ஒரு நச்சுயிரி நோய் ஆகும். மிதமான அடையளங்களில் காணப்படுபவை: காய்ச்சல், தசை வலிகள், மற்றும் தலைவலிகள், பெரும்பாலும் ஒரு வாரத்திற்கு நீடிக்கக் கூடியவை. தீவிரமான அடையாளங்களில் அடங்குபவை: தொற்றுக்குப் பின்னர் மூன்று வாரங்களில் தொடங்கி பார்க்கும் தன்மையை இழத்தல், மூளையில் ஏற்படும் தொற்றானது கடுமையான தலைவலிகள் மற்றும் குழப்பம், மற்றும் ரத்தக் கசிவுடனான கல்லீரல் பிரச்சனைகளும் கூட சில நாட்களுக்குள்ளாக நேரக்கூடும். ரத்தக் கசிவு கொண்டிருப்பவர்களுக்கு இறப்புக்கான வாய்ப்பு 50% வரையில் இருக்கிறது. இந்த வைரஸ் 1931 இல் தனிமைப் படுத்தப்பட்டது.
# விக்கிப்பீடியா:Statistics/weekly/15-Nov-2015
# ஆசிரிய முகமூடி அகற்றி

**ஆசிரிய முகமூடி அகற்றி**, பிராங்க் மக்கோர்டு எழுதிய "Teacher Man" என்ற நூலின் வாசிப்பு அனுபவத்தால் ச. மாடசாமி எழுதிய நூல் இது.
மக்கோர்ட்டின் கூற்றுகளாக இந்நூலிலுள்ள சில வரிகள்:
- ”தாமதமாய் மலர்ந்தவன்” என்று மக்கோர்ட் தன்னைப் பற்றி சொல்லிக் கொள்வார்.
- தம் பணிக்காலம் முழுவதும் ‘ஆசிரிய முகமூடி’யைக் கழற்ற ஓயாமல் முயன்றவர் மக்கோர்ட்.பணி ஒய்வு பெற்றதும் ”முகமூடி அநேகமாக கழன்று விட்டது. இப்போது என்னால் மூச்சு விட முடிகிறது” என்று எழுதினார் மக்கோர்ட்.
- "நீ அவர்களைப் பார்த்துக் கத்தினாலோ, திட்டினாலோ அவர்களை இழக்கிறாய். உன் சத்தத்துக்குப் பிறகு, சலனமற்று மௌனமாய் அவர்கள் வகுப்பறையில் உட்கார்ந்திருப்பது உன்னைத்திருப்பி அடிப்பது போல. வகுப்பறை அத்துடன் முடிந்துவிட்டது."
- "மாணவர்களைக் கட்டுப்பாட்டில் வைக்க ஆசிரியரிடம் என்ன இருக்கிறது? பிரம்பா? துப்பாக்கியா? ஆசிரியரிடம் இருப்பது வாய் மட்டுமே"
- ”ஒவ்வொரு வருடம் முடியும் போதும் அந்த வகுப்பறையில் நிச்சயம் ஒருவனாவது ஏதோ சிலவற்றைக் கற்றுக் கொள்கிறான்.அந்த ஒருவன் நான்தான்”.
# விக்கிப்பீடியா:முதற்பக்கக் கட்டுரைகள்/நவம்பர் 15, 2015

<div id="mp-tfa-img">  
</div>
**மெக்சிக்கோ அமெரிக்கப் போர்** என்பது 1846-1848 ஆண்டுகளில் மெக்சிக்கோ மற்றும் அமெரிக்கா ஆகிய இரு நாடுகளுக்கும் இடையே ஏற்பட்ட போரைக் குறிக்கும். 1845 ஆம் ஆண்டு அமெரிக்கா டெக்சாசை தன்னுடன் இணைத்துக்கொண்டதை எதிர்த்து மெக்சிக்கோ இப்போரை நடத்தியது. 1836 இல் டெக்சாசு மெக்சிக்கோவுக்கு எதிராகப் புரட்சி நடத்தி மெக்சிக்கோவிலிருந்து பிரிந்தாலும் மெக்சிக்கோ டெக்சாசைத் தன்னுடைய பகுதியாகக் கருதியது. 1846 இன் வசந்த காலத்திலிருந்து 1847 இன் இலையுதிர் காலம் வரை பெரும் போர் நடைபெற்றது. அமெரிக்கப் படைகள் விரைவாக நியு மெக்சிக்கோவையும் கலிபோர்னியாவையும் கைப்பற்றின. **மேலும்...**
---
<div id="mp-tfa-img">  
</div>
**மாமல்லபுரம்** இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டம், திருக்கழுகுன்றம் வட்டம், திருக்கழுகுன்றம் ஊராட்சி ஒன்றியத்தில் இருக்கும் ஒரு பேரூராட்சி ஆகும். 7ஆம் நூற்றாண்டில் பல்லவ நாட்டின் முக்கிய துறைமுகமாக விளங்கிய நகரமாகும். இந்நகரம் **மகாபலிபுரம்** என்றும் வழங்கப்படுகிறது. மாமல்லபுரத்தில் உள்ள கட்டடங்களை மூன்று வகையாகப் பிரிக்கலாம்: குடைவரைக் கோயில்கள் அல்லது மண்டபங்கள்; ஒற்றைக்கல் கோயில்கள் அல்லது இரதங்கள் மற்றும் கட்டுமானக் கோயில்கள். **மேலும்...**
# மீதி (கணிதம்)

கணிதத்தில் **மீதி** அல்லது **மீதம்** (*remainder*) என்பது ஏதேனுமொரு கணிக்கிடுதலுக்குப் பின்னர் ’விடுபட்டுள்ள தொகை’யாகும். எண்கணிதத்தில், ஒரு முழு எண்ணை மற்றொரு முழுஎண்ணால் வகுத்து, ஒரு முழுஎண் ஈவு கிடைத்தபின் விடுபட்டப் பகுதி மீதி எனப்படும். இயற்கணிதத்தில் மீதி என்பது, ஒரு பல்லுறுப்புக்கோவையை மற்றொரு பல்லுறுப்புக்கோவையால் வகுத்தபின் விடுபட்டுள்ள பல்லுறுப்புக்கோவை. வகுபடு எண்ணும் வகுஎண்ணும் தரப்பட்டுள்ளபோது, ’மீதி’யைத் தருகின்ற செயலி சமானம், மாடுலோ n ஆகும். சார்பை, ஒரு தொடர் விரிவாகத் தோராயமாக எழுதும்போது விடுபட்டுப் போகும் பகுதியானது (பிழை) ”மீதமுள்ள உறுப்பு” எனப்படும்.  
இரு எண்களைக் கழிக்கக் கிடைக்கும் எண்ணானது அவ்விரு எண்களுக்கு இடையேயான ’வித்தியாசம்’ ஆகும். எனினும், அது பொதுவாக மீதி அல்லது மிச்சம் என்றே அழைக்கப்படுகிறது. இந்தப் பயன்பாட்டைத் தொடக்கப்பள்ளிப் பாடப்புத்தகங்களில் காணலாம். எடுத்துக்காட்டாக ஒரு சிறு கழித்தல் கணக்கின் கேள்வி: ”உன்னிடம் 100 உள்ளது. 70 ரூபாய்க்குப் புத்தகங்கள் வாங்கிவிட்டாய். இப்பொழுது உன்னிடம் எவ்வளவு பணம் ’மீதம்’ இருக்கும்?
# மீதி (கணிதம்)

## முழுஎண் வகுத்தல்

*a* , *d* இரு முழுஎண்கள்; *d* ≠ 0 எனில்:  
::*a* = *qd*&nbsp;+&nbsp;*r* and 0&nbsp;≤&nbsp;*r*&nbsp;<&nbsp;*|d|*  
என்றமையுமாறு *q* , *r* என்ற இரு தனித்த முழுஎண்களைக் காணமுடியும். இதில *q*, ஈவு என்றும் *r* மீதி என்றும் அழைக்கப்படும் (யூக்ளிடிய வகுத்தல்).  
இவ்வாறு வரையறுக்கப்பட்ட மீதியானது, *மிகச்சிறிய நேர்ம மீதி* அல்லது சுருக்கமாக, *மீதி* என அழைக்கப்படும். முழுஎண் *a* , *d* இன் மடங்காகவோ அல்லது *d* இன் இரு தொடர் மடங்குகளுக்கு இடைப்பட்டதாகவோ (*q⋅d* அல்லது (*q* + 1)*d* , *q* ஒரு நேர்ம எண்).  
சில சமயங்களில் *d* முழுஎண் மடங்கொன்றுக்கு முடிந்தளவுக்கு மிகஅருகிலானதாக *a* இருக்குமாறு வகுத்தலைச் செய்வது வசதியாக இருக்கும். அதாவது பின்வருமாறு எழுதலாம்:
:*a* = *k⋅d* + *s*, |*s*| ≤ |*d*/2| , *k* ஒரு முழுஎண்.  
இம்முறையில் *s* என்பது *மிகச்சிறிய தனி மீதி* எனப்படும். *d* = 2*n* , *s* = ± *n* என்ற நிலையைத் தவிர்த்து, இதில் *k* , *s* இரண்டும் தனித்த மதிப்புகள் கொண்டிருக்கும்.  
*d* = 2*n* , *s* = ± *n* எனில் *a* , கீழ்வருமாறு அமையும்:
: *a* = *k⋅d* + *n* = (*k* + 1)*d* - *n*.  
இதில், எப்பொழுதும் *s* இன் நேர்ம மதிப்பை எடுத்துக்கொள்வதன் மூலம் மீதியின் மதிப்பு தனித்ததாக அமையுமாறு பார்த்துக் கொள்ளலாம்..
# மீதி (கணிதம்)

## முழுஎண் வகுத்தல்

### எடுத்துக்காட்டுகள்

43 ஐ 5 ஆல் வகுக்கும்போது:
: 43 = 8 &times; 5 + 3, இதில் 3, ”மிகச்சிறிய நேர்ம மீதி”  
: 43 = 9 &times; 5 - 2 எனவும் எழுத முடியும். இதில் &minus;2 ”மிகச்சிறியத் தனி மீதி”.  
*d* எதிர்ம எண்ணாக இருந்தாலும் இந்த வரையறைகள் பொருந்தும்.  
43 ஐ &minus;5 ஆல் வகுக்கும்போது,
:43 = (&minus;8)&times;(&minus;5) + 3, இதில் 3, ”மிகச்சிறிய நேர்ம மீதி”  
இதே 43ஐ கீழுள்ளவாறும் எழுதலாம்:
:43 = (&minus;9)&times;(&minus;5) + (&minus;2) இதில் &minus;2, ”மிகச்சிறிய தனி மீதி”  
42 ஐ 5 ஆல் வகுக்கும்போது:
:42 = 8 &times; 5 + 2, இதில் 2 < 5/2 என்பதால், 2 ஆனது ”மிகச்சிறிய நேர்ம மீதி”யாகவும் , ”மிகச்சிறிய தனி மீதி”யாகவும் இருக்கும்.  
மேலுள்ள எடுத்துக்காட்டுகளில், ”மிகச்சிறிய நேர்ம மீதி”யிலிருந்து வகுஎண்ணைக் கழித்தால் ”மிகச்சிறிய தனி மீதி” கிடைப்பதைக் காணலாம். ”மிகச்சிறிய நேர்ம மீதி”, ”மிகச்சிறிய தனி மீதி” இரண்டும் சமமாக அமையும் அல்லது எதிர்க்குறி கொண்டவையாக இருக்கும் ”மிகச்சிறிய நேர்ம மீதி” *r*<sub>1</sub> -”மிகச்சிறிய நேர்ம மீதி”; எதிர்க்குறி கொண்ட மீதி *r*<sub>2</sub> எனில்,
:r<sub>1</sub> = *r*<sub>2</sub> + *d*.
# மீதி (கணிதம்)

## பல்லுறுப்புக்கோவை வகுத்தல்

முழுஎண்களின் யூக்ளிடிய வகுத்தல் போன்றே பல்லுறுப்புக்கோவைகளின் யூக்ளிடிய வகுத்தல் வரையறுக்கப்படுகிறது.
: ஒரு களத்தில் (பெரும்பாலும் மெய்யெண்கள் அல்லது சிக்கலெண்கள்) *a*(*x*) , *b*(*x*) (*b*(*x*) பூச்சிய பல்லுறுப்புக்கோவையாக இருக்கக் கூடாது) இரண்டும் ஒருமாறியிலமைந்த பல்லுறுப்புக்கோவைகள் எனில் *q*(*x*) (ஈவு) ,*r*(*x*) (மீதி) என இரு பல்லுறுப்புக்கோவைகள்,
:<math>a(x)=b(x)q(x)+r(x)</math>
:<math>\deg(r(x))<\deg(b(x)),</math> என்ற முடிவை நிறைவு செய்யும்  
இங்கு "deg(...)" என்பது பல்லுறுப்புக்கோவையின் படியைக் குறிக்கிறது. (படிகளுக்கான நிபந்தனை எப்போதும் செல்லுபடியாவதற்காக, 0 ஆகவுள்ள மாறிலி பல்லுறுப்புக்கோவையின் படி எதிர்மமாக வரையறுத்துக் கொள்ளப்படுகிறது). இத்தொடர்புகளால் *q*(*x*) , *r*(*x*) இரண்டும் தனித்தவைகளாகின்றன. பல்லுறுப்புக்கோவை வகுத்தலில் படிகளுக்குத் தரப்படும் நிபந்தனைக்குப் பதிலாக முழுஎண் வகுத்தலில் நிபந்தனை மீதியின் மீது வைக்கப்படுகிறது.  
பல்லுறுப்புக்கோவை வகுத்தலின் விளைவாக கிடைப்பது பல்லுறுப்புக் கோவை மீதியத் தேற்றம் ஆகும்:  
*f*(*x*) என்ற பல்லுறுப்புக்கோவையை *x* - *k* ஆல் வகுக்கும்போது கிடைக்கும் மீதி *r* = *f*(*k*) எனும் மாறிலியாகும்.
# சுந்தா பெருந் தீவுகள்

**சுந்தா பெருந் தீவுகள்** (*Greater Sunda Islands*) மலாய் தீவுக்கூட்டத்தில் பெரிய தீவுகளை உள்ளடக்கிய தீவுக் குழுமமாகும். இவற்றில் பலவும் தற்கால இந்தோனேசியாவின் அங்கமாக உள்ளன: இவற்றில் மிகச் சிறியதான சாவகம் மிகுந்த மக்களடர்த்திக் கொண்டது; மேற்கில் மலேசியாவிற்கு நேர் எதிரே மலாக்கா நீரிணைக்கு அப்பால் சுமாத்திரா; பெரும் போர்னியோ, இதன் இந்தோனேசியப் பகுதி கலிமந்தான் எனப்படுகின்றது; கிழக்கில் பறவையின் மார்பெலும்பு போன்று ஆங்கில Y வடிவிலான நீண்ட சுலாவெசி (முன்னதாக செலெபெசு). சிலர் சாவகம், சுமாத்திரா, போர்னியோ தீவுகளை மட்டுமே உள்ளதாக சுந்தா பெருந் தீவுகளை வரையறுக்கின்றனர்.  
சுந்தா சிறு தீவுகளுடன் சேர்ந்து இவை சுந்தா தீவுகள் எனப்படுகின்றன.
# சுந்தா பெருந் தீவுகள்

## நிர்வாகம்

சுந்தா பெருந் தீவுகளின் பெரும்பகுதி இந்தோனேசியாவினுடையதாகும். இருப்பினும், போர்னியோ தீவு புரூணை, இந்தோனேசியா, மலேசியா நாடுகளிடையே பிரிக்கப்பட்டுள்ளது. போர்னியோ தீவில் முழுமையான புரூணையும் இந்தோனேசியாவின் மத்திய, கிழக்கு, மேற்கு, வடக்கு, மற்றும் தெற்கு கலிமந்தான் மாகாணங்களும் மலேசியாவின் சபா, சரவாக் மாகாணங்களும் இலபுவான் கூட்டரசு ஆட்புலமும் அடங்கியுள்ளன.
# பூட்டானில் போக்குவரத்து

சாலை அமைக்கும் பணி]]  
**பூட்டானில் போக்குவரத்து** *(Transport in Bhutan )* தோராயமாக 8000 கிலோமீட்டர் அல்லது 5000 மைல் நீளம் கொண்ட சாலைகள் மற்றும் நான்கு விமான நிலையங்களைக் கொண்டுள்ளது. இவற்றில் மூன்று விமான நிலையங்கள் செயல்படக்கூடிய வகையிலும் ஒன்றோடொன்று உள்ளிணைப்பாகவும் இணைக்கப்பட்டுள்ளது. பேரோ விமானநிலையம் மட்டுமே அனைத்துலக விமானச் சேவையை அளிக்கின்ற விமான நிலையமாகச் செயல்படுகிறது. உள்கட்டமைப்பு மற்றும் நவீனமயமாக்கல் திட்டத்தின் ஒரு பகுதியாக, பூட்டானின் சாலை மேம்பாட்டுத் திட்டங்கள் 1960 ஆம் ஆண்டு முதல் வளர்ச்சியடைந்து வருகிறது.  
நிலத்தால் சூழப்பட்டுள்ள பூட்டான் நாட்டில் துறைமுகங்கள் கிடையாது. தொடர்வண்டி போக்குவரத்து சேவை எதுவும் இல்லை. அதற்கான ஒரு திட்டம் தீட்டப்பட்டு வருகிறது.
# எமிரேட்சின் பயண இலக்குகள்

2017 ஆம் ஆண்டின் நடு ஜூலை மாதமளவில் எடுக்கப்பட்ட எண்ணிக்கையின்படி, எமிரேட்ஸ் எயர்லைன் விமானச்சேவையானது, துபாய் நாட்டிலிருந்து, 6 கண்டங்களிலிருக்கும் 75 நாடுகளில் உள்ள 141 இலக்குகளுக்கு தனது சேவையைக் கொண்டுள்ளது. **எமிரேட்ஸ் வானூர்தி பயண இலக்குகள்**, துபாயினை அடிப்படையாகக் கொண்டே செயல்படுகின்றன. இது எமிரேட்ஸ் குழுவின் ஒரு கிளைச் சேவையாகும். துபாயின் முதலீட்டு குழுவானது, எமிரேட்ஸ் குழுவின் மீது முழுமையான உரிமையினைக் கொண்டுள்ளது. மத்திய கிழக்குப் பகுதிகளில் மிகப்பெரிய விமானச் சேவை இதுவாகும். துபாய் சர்வதேச விமான நிலையத்தில் இருந்து வாரத்திற்கு சுமார் 3300 விமானங்களை செயல்படுத்துகிறது. சரக்குப் பொருட்களுக்கான விமானச் சேவையினை எமிரேட்ஸ் ஸ்கைகார்கோ செயல்படுத்துகிறது.  
எமிரேட்ஸ் விமானச் சேவை சர்வதேச அளவிலான விமானச் சேவையில் முதலிடத்திலும், உலகளவிலான வருமான அடிப்படையிலான விமானச்சேவையில் ஏழாவது இடத்திலும், மத்திய கிழக்குப் பகுதிகளில் வருமானம், விமானக் குழு மற்றும் பயணிகளின் எண்ணிக்கை அடிப்படையில் முதலிடத்திலும் உள்ளது. பயணிகள் அடிப்படையிலான வரிசையில் உலகளவில் நான்காவது இடத்தில் எமிரேட்ஸ் விமானச் சேவை அமைந்துள்ளது.கால அட்டவணைப்படி இயங்கும் விமானச் சேவைகளின் பயணிகளின் பயணதூரம் அடிப்படையில் உலகின் மூன்றாவது இடத்தில் உள்ளது.
# எமிரேட்சின் பயண இலக்குகள்

## இலக்குகள்
| துருக்கி | இஸ்தான்புல் | அடாடர்க்
சர்வதேச
விமான
நிலையம் |  |
| உக்ரைன் | கியெவ் | போரிஸ்பில்
சர்வதேச
விமான
நிலையம் |  |
| உகன்டா | என்டெப்பே | என்டெப்பே
சர்வதேச
விமான
நிலையம் |  |
| யுனைடெட்
அரபு எமிரேட்ஸ் | அபுதாபி | அபுதாபி
சர்வதேச
விமான
நிலையம் |  |
| யுனைடெட்
அரபு எமிரேட்ஸ் | துபாய் | துபாய்
சர்வதேச
விமான
நிலையம் |  |
| யுனைடெட்
கிங்க்டம் | பிர்மிங்காம் | பிர்மிங்காம்
விமான
நிலையம் |  |
| யுனைடெட்
கிங்க்டம் | கிளாஸ்க்ளோ | கிளாஸ்க்ளோ
விமான
நிலையம் |  |
| யுனைடெட்
கிங்க்டம் | லண்டன் | ஹீத்ரு
விமான
நிலையம் |  |
| யுனைடெட்
கிங்க்டம் | லண்டன் | காட்விக்
விமான
நிலையம் |  |
| யுனைடெட்
கிங்க்டம் | மான்செஸ்டர் | மான்செஸ்டர்
விமான
நிலையம் |  |
| யுனைடெட்
கிங்க்டம் | நியூகேஸ்டில்
அபான் டைன் | நியூகேஸ்டில்
விமான
நிலையம் |  |
| யுனைடெட்
ஸ்டேட்ஸ் | போஸ்டன் | லோகன்
சர்வதேச
விமான
நிலையம் |  |
| யுனைடெட்
ஸ்டேட்ஸ் | சிகாகோ | ஓஹேர்
சர்வதேச
விமான
நிலையம் |  |
| யுனைடெட்
ஸ்டேட்ஸ் | டல்லஸ்
/
ஃபோர்ட்
வொர்த் | டல்லஸ்
/
ஃபோர்ட்
வொர்த்
சர்வதேச
விமான
நிலையம் |  |
| யுனைடெட்
ஸ்டேட்ஸ் | ஹவுஸ்டன் | ஜார்ஜ்
புஷ் இன்டர்காண்டினென்டல்
விமான
நிலையம் |  |
| யுனைடெட்
ஸ்டேட்ஸ் | லாஸ்
ஏஞ்சல்ஸ் | லாஸ்
ஏஞ்சல்ஸ்
சர்வதேச
விமான
நிலையம் |  |
| யுனைடெட்
ஸ்டேட்ஸ் | நியூயார்க் | ஜான்
எஃப் கென்னடி சர்வதேச
விமான
நிலையம் |  |
| யுனைடெட்
ஸ்டேட்ஸ் | ஓர்லான்டோ | ஓர்லான்டோ
சர்வதேச
விமான
நிலையம் |  |
| யுனைடெட்
ஸ்டேட்ஸ் | சான்
ஃப்ரான்சிஸ்கோ | சான்
ஃப்ரான்சிஸ்கோ சர்வதேச
விமான
நிலையம் |  |
| யுனைடெட்
ஸ்டேட்ஸ் | சீட்டெல் | சீட்டெல்
-
டகோமா
சர்வதேச
விமான
நிலையம் |  |
| யுனைடெட்
ஸ்டேட்ஸ் | வாஷிங்க்டன்
டி சி | வாஷிங்க்டன்
டல்லஸ்
சர்வதேச
விமான
நிலையம் |  |
| வியட்நாம் | ஹோ
ஜி மின்ஹ் நகரம் | டான்
சன் நாட்
சர்வதேச
விமான
நிலையம் |  |
| யெமன் | சனா | சனா
சர்வதேச
விமான
நிலையம் |  |
| ஸாம்பியா | லுசாகா | லுசாகா
சர்வதேச
விமான
நிலையம் |  |
| ஜிம்பாப்வே | ஹராரே | ஹராரே
சர்வதேச
விமான
நிலையம் | } |
# எமிரேட்சின் பயண இலக்குகள்

## உயர்தர வழித்தடங்கள்

சிட்னி – மெல்போர்ன், மெல்போர்ன் – சிட்னி, சிட்னி – பிரிஸ்பேன் மற்றும் மெல்போர்ன் – பிரிஸ்பேன் ஆகிய வழித்தடங்களில் வாரத்திற்கு முறையே 154, 152, 126 மற்றும் 93 விமானங்களை எமிரேட்ஸ் விமானச் சேவை செயல்படுத்துகிறது. இவை தவிர குறிப்பிட்ட காரணங்களுக்காக செயல்படுத்தும் விமானச் சேவைகளை சிட்னி – ஹெர்வே பே மற்றும் மவுண்ட் ஈசா – டவுன்ஸ்வில் ஆகிய வழித்தடங்களுக்கு செயல்படுத்துகிறது.
# எமிரேட்சின் பயண இலக்குகள்

## கோட்ஷேர் ஒப்பந்தங்கள்

ஆகஸ்ட் 2015 இன் படி, எமிரேட்ஸ் விமானச் சேவை நிறுவனம் பின்வரும் நிறுவனங்களுடன் கோட்ஷேர் ஒப்பந்தங்களைக் கொண்டுள்ளது.  
- ஏர் மால்டா
- ஏர் மொரிஷியஸ்
- பேங்காக் ஏர்வேஸ்
- ஃப்ளைபி
- ஜப்பான் ஏர்லைன்ஸ்
- ஜெட்ப்ளூ
- ஜெட் ஏர்வேஸ்
- ஜெட்ஸ்டார்
- ஜெட்ஸ்டார் ஏசியா
- கொரியன் ஏர்
- ஓமன் ஏர்
- குவாண்டாஸ்
- சவுத் ஆப்பிரிக்கன் ஏர்வேஸ்
- டிஏபி போர்ச்சுக்கல்
- தாய் ஏர்வேஸ்
# விக்கிப்பீடியா:முதற்பக்கக் கட்டுரைகள்/நவம்பர் 22, 2015

<div id="mp-tfa-img">  
</div>  
**கடல் கொள்ளை** என்பது கடலில் நடத்தப்படும் ஒரு கொள்ளை அல்லது குற்றச்செயல் ஆகும். இந்தச் சொல் நிலத்திலோ காற்றிலோ பெரும் நீர்ப்பரப்பிலோ அல்லது கடற்கரையிலோ நிகழும் செயல்பாடுகளுக்கும் பொருந்தும். கொள்ளை, கடற்கொள்ளை என்பன பன்னாட்டு நடைமுறைச் சட்டத்தில் குற்றம் என நடைமுறையிலுள்ளது. கடற்கொள்ளையில் ஈடுபட்டுள்ளவர்கள் கடற்கொள்ளையர்கள் என்று அழைக்கப்படுகின்றனர். குற்றம் புரிந்த கடற்கொள்ளையர்கள் இராணுவத்தினரால் கைது செய்யப்பட்டு இராணுவ விதிகளின்படி தண்டிக்கப்பட்டனர். **மேலும்...**
---
<div id="mp-tfa-img">  
</div>
**வெலிகமை** (*வெலிகாமம்*) என்பது இலங்கையின் தென் மாகாணத்தில் மாத்தறை மாவட்டத்தில் அமைந்துள்ள ஒரு முக்கிய நகராகும். இது கொழும்பிலிருந்து 144 கிமீ தெற்கில் அமைந்துள்ளது. பிராந்தியத்திலுள்ள முதன்மையான பட்டினங்களாகிய காலி, மாத்தறை, அம்பாந்தோட்டை ஆகியவற்றுக்கு இணையான ஒரு வணிக நகராகும். மேலும் இது பூகோள அமைப்பில் முக்கியமான இடத்தினைப் பெறுகின்றது. இலங்கையிலுள்ள பிரதான குடாக்களுள் முக்கியமானது ஆகும். **மேலும்...**
# யானைக் கொழிஞ்சி

**யானைக் கொழிஞ்சி** அல்லது **சில்லு**, **இரிக்கி**, **வடவள்ளி** (அறிவியல் பெயர் Entada rheedii ) என்பது ஒரு தாவரமாகும். இது ஒரு பெரிய மரமயவேறிக் கொடியாகும். ஏறத்தாழ 30 மீட்டர் உயரத்திற்கு மரங்களைப் பற்றி வளரக்கூடியதாக இக்கொடி உள்ளது.
# யானைக் கொழிஞ்சி

## விளக்கம்

இந்தியாவின் கிழக்குத் தொடர்ச்சி மலைகள் பகுதியில் இந்தத் தாவரம் காணப்படுகிறது. மார்ச் - மே மாதங்களில் பூக்கள் பூக்கின்றன. பல பூக்கள் பூத்தாலும் அதில் ஒரு சில மட்டும் கனிகளாகின்றன. கனிகள் இரண்டு அல்லது ஆறு அடி உயரம்வரை காணப்படலாம். இந்தக் கனிகளின் மிகப்பெரிய உருவம்தான் இந்தத் தாவரத்துக்கு யானைக் கொழிஞ்சி என்ற பெயர்வரக் காரணம்.
இந்தக் கனிகள் அதன் உயரத்துக்கு ஏற்ப 5 முதல் 30 விதைகளைப் பெற்றிருக்கும். விதைகள் வட்ட வடிவமாகவும், பளபளப்பாகவும், வழவழப்பான பரப்பைக் கொண்டு, பெரிய புளியங்கொட்டையைப் போல, அடர் பழுப்பு அல்லது சிவப்பு கலந்த பழுப்பு நிறத்திலிருக்கும். இந்தக் கனிகள் முற்றிலும் வளர எட்டு மாதங்கள் ஆகும். கனி வெடித்து விதைகள் பரவ மேலும் ஓர் ஆண்டு காலம் எடுத்துக்கொள்ளும்.
# யானைக் கொழிஞ்சி

## ஆப்பிரிக்காவில் பாரம்பரிய பயன்

இத்தாவரம் ஆப்பிரிக்க பாரம்பரிய மருத்துவத்தில் ஒளிமயமான கனவுகள் தூண்டும் ஆற்றல் உள்ளதாக கருதி பயன்படுத்தப் படுகிறது. இதன் விதையின் உள்ளே உள்ள பருப்பு நேரடியாகவோ உண்ணப்படுகிறது அல்லது இறைச்சி, பருப்பு, உலர்ந்த புகையிலை போன்ற இதர மூலிகைகள் கலந்து தான் விரும்பிய கனவுகள் வருவதற்காக தூங்கும் முன் புகைபிடிக்கின்றனர்.
இந்த தாவரத்தின் பாகங்களை அரைத்து மஞ்சள் காமாலை , பல்வலி , புண்கள், தசை-எலும்பு தொடர்பான பிரச்சினைகளுக்கு மேல்பூச்சாக களிம்பு போல் பயன்படுத்தி சிகிச்சை மேற்கொள்கின்றனர். இதன் விதைகள் நல்ல அதிர்ஷ்டம் கொண்டதாக கருதி அணிகலனாக பயன் படுத்தும் பழக்கமும் அங்கு உள்ளது.
# யானைக் கொழிஞ்சி

## பரவல்

இத்தாவரம் ஆபிரிக்காவில் இருந்து உலகின் பல பகுதிகளுக்கு குறிப்பாக வெப்பமண்டல மற்றும் துணை வெப்பமண்டல நாடுகளில் பரவியுள்ளது. கென்யா , தான்சானியா , உகாண்டா , கமரூன் , ஈக்குவடோரியல் கினி , காபோன் , சையர் , ஐவரி கோஸ்ட் , கானா , கினி , கினி-பிஸ்ஸாவ் ,லைபீரியா , நைஜீரியா , செனகல் , சியாரா லியோன் , டோகோ , மலாவி , மொசாம்பிக் , ஜிம்பாப்வே , குவாஸுலு-நடால் , வங்காளம் , பூட்டான் , இந்தியா , நேபால் , இலங்கை ,கம்போடியா , லாவோஸ் , மியான்மர் , தாய்லாந்து , வியட்நாம் , இந்தோனேசியா , மலேசியா , பப்புவா நியூ கினி , பிலிப்பைன்ஸ் , குயின்ஸ்லாந்து போன்ற நாடுகளில் காணப்படுகிறது.
# சிறந்த எதிர்நாயகனுக்கான பிலிம்பேர் விருது – தெலுங்கு

**சிறந்த எதிர்நாயகனுக்கான பிலிம்பேர் விருது – தெலுங்கு** என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்பட்ட விருதாகும். இவ்விருது தெலுங்குத் திரைப்படத்துறையில் சிறப்பான நடிப்பினை வெளிப்படுத்தும் சிறந்த எதிர்நாயகனுக்கு வழங்கப்படுகிறது.  
இவ்விருது, 2003ஆம் ஆண்டில் நடைபெற்ற **50ஆவது தென்னிந்திய பிலிம்பேர் விருதுகள்** விழாவில் முதன்முறையாக அறிமுகப்படுத்தப்பட்டது. சபி இவ்விருதினைப் பெற்ற முதல் நபராவார். 2005ஆம் ஆண்டுடன் இவ்விருது நிறுத்தப்பட்டது.
# சிறந்த எதிர்நாயகனுக்கான பிலிம்பேர் விருது – தெலுங்கு

## விருது வென்றவர்கள்

| மேற்கோள்கள் |  |  |  |
| --- | --- | --- | --- |
| - bgcolor=#edf3fe | 2005 | ஆஷிஷ் வித்யார்த்தி | *அதானக்கதே* |
| 2004 | பிரதீப் ரவத் | *சை* |  |
| 2002 | சபி | *கதம்* | } |
# மேற்கு கலிமந்தான்

**மேற்கு கலிமந்தான்** (ஆங்கிலம்: *West Kalimantan*; மலாய்: *Kalimantan Barat*; இந்தோனேசியம்: *Provinsi Kalimantan Barat*; சீனம்: 西加里曼丹省; ஜாவி: كليمنتن بارت) என்பது போர்னியோ தீவின் இந்தோனேசியப் பகுதியான கலிமந்தானில் அமைந்துள்ள ஓர் மாநிலமாகும். இதன் தலைநகரம் பொந்தியானாக் ஆகும்.  
147,307&nbsp;கி.மீ.² பரப்பளவுள்ள இந்த மாநிலத்தின் மக்கள்தொகை 2020 கணக்கெடுப்பின்படி 5,414,390 ஆகும்.  
இதனால் இவ்விரு இனங்களுக்கும் இடையே வன்முறைச் சண்டைகள் இருந்து வந்தன; 1996; 1999-ஆம் ஆண்டுகளில் சம்பாசு கலகம் (*Sambas Riots*), 2001-இல் சம்பிட் கலகம் (*Sampit Conflict*) என தொடர்ந்த வன்முறையில் பல்லாயிரக் கணக்கானவர் உயிரிழந்தனர்.
# மேற்கு கலிமந்தான்

## உசாத்துணைகள்

- J. Braithwaite, V. Braithwaite, M. Cookson & L. Dunn, *Anomie and Violence: Non-truth and Reconciliation in Indonesian Peacebuilding* (ANU E-Press: 2010)
- Davidson, Jamie S. and Douglas Kammen (2002). Indonesia's unknown war and the lineages of violence in West Kalimantan. *Indonesia* 73:53.
- Yuan, Bing Ling (1999). Chinese Democracies - A Study of the Kongsis of West Borneo (1776–1884).
# 1653

**1653** (MDCLIII) கிரெகொரியின் நாட்காட்டியில் ஒரு புதன்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும்.
# 1653

## நிகழ்வுகள்

- சனவரி-சூன்]] - சுவிட்சர்லாந்தில் உழவர் போர் இடம்பெற்றது.
- பெப்ரவரி 2 - புதிய ஆம்ஸ்டர்டாம் நகரம் (பின்னர் நியூயார்க் நகரம் எனப் பெயர் மாற்ரம் பெற்றது) அமைக்கப்பட்டது.
- ஏப்ரல் 20 - இங்கிலாந்தில் ஆலிவர் கிராம்வெல் ரம்ப் நாடாளுமன்றத்தைக் கலைத்தார்.
- ஆகத்து 8&ndash;10 - முதலாவது ஆங்கிலோ-டச்சுப் போரின் இறுதிச் சமர் இடம்பெற்றது. ஆங்கிலேயக் கடற்படையினர் வெற்றி பெற்றனர்.
- டிசம்பர் 16 - பிரித்தானியாவின் முதலாவது அரசியல் சாசனம் எழுதப்பட்டது. இங்கிலாந்து, இசுக்கொட்லாந்து, அயர்லாந்து இராச்சியங்களின் காப்பாளர் பிரபுவாக ஆலிவர் கிராம்வெல் நியமிக்கப்பட்டார்.
- தாஜ் மகால் கட்டி முடிக்கப்பட்டது.